సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
హాకీలో పాక్ చిత్తు.. ఫైనల్లో భారత్
ఆసియా కప్ హాకీలో చిరకాల ప్రత్యర్థి పాకిస్థాన్‌ని రెండోసారి మట్టికరిపించిన భారత్ సగర్వంగా ఫైనల్‌కి చేరింది. సూపర్-4లో
TNN | Updated:
Oct 21, 2017, 08:42PM IST
ఆసియా కప్ హాకీలో చిరకాల ప్రత్యర్థి పాకిస్థాన్&zwnj;ని రెండోసారి మట్టికరిపించిన భారత్ సగర్వంగా ఫైనల్&zwnj;కి చేరింది. సూపర్-4లో భాగంగా శనివారం రాత్రి జరిగిన మ్యాచ్&zwnj;లో భారత్ జట్టు 4-0 తేడాతో పాక్&zwnj;పై ఘన విజయాన్ని అందుకుంది. మ్యాచ్ ఆరంభం నుంచే ఆధిపత్యం చెలాయిస్తూ.. పాకిస్థాన్ గోల్ పోస్ట్&zwnj;లపై పదే పదే దాడులు చేస్తూ వచ్చిన భారత్ ఆటగాళ్లు చివరి వరకూ పాక్&zwnj;ని ఊపిరి పీల్చుకోనివ్వలేదు. దీంతో ఆ జట్టు కనీసం ఖాతా కూడా తెరవలేకపోయింది. ఈ టోర్నీ గ్రూప్ దశలోనూ భారత్ చేతిలో పాకిస్థాన్ ఓడిపోయిన విషయం తెలిసిందే.
ఇరు జట్లకీ ప్రతిష్ఠాత్మక మ్యాచ్ కావడంతో 39వ నిమిషం వరకూ ఒక గోల్ కూడా నమోదు కాలేదు. షబ్బీర్ సింగ్ చూడచక్కని గోల్&zwnj;తో మొదట భారత్ ఖాతా తెరవగా.. అనంతరం 51వ నిమిషంలో హర్మన్&zwnj;ప్రీత్ సింగ్ ఆధిక్యాన్ని 2-0కి పెంచాడు. దీంతో పాక్&zwnj;పై ఒత్తిడి పెరిగిపోయింది. ఇదే అదునుగా భావించి భారత్&zwnj;కి.. నిమిషం వ్యవధిలోనే లలిత్ ఉపాధ్యాయ గోల్&zwnj; చేసి ఆనందాన్ని రెట్టింపు చేయగా.. చివరగా 57వ నిమిషంలో గుర్జాంత్ సింగ్ గోల్&zwnj;తో ఆధిక్యాన్ని 4-0తో ముగించి భారత్&zwnj;&zwnj; ఫైనల్ సంబరాలకి తెరలేపాడు.